LÁTHATATLAN VESZÉLY
Márcio!
Tehát úgy döntöttél, hogy elmész.
Szerintem felelőtlenül viselkedsz.
Felelőtlenül? Nem focizni megyek a haverokkal.
Veszélybe sodrod magad, Márcio. Ilyen apa akarsz lenni?
Nem lesz bajom. Mégis mit vársz tőlem?
Ha látok egy fuldoklót, sétáljak el mellette?
Ne! Dobj be egy mentőövet, vagy hívj vízimentőt!
- De ne halj meg vele! - Nem ilyen egyszerű.
Nem is ez a munkád. Mióta értesz te a mentéshez?
Én találtam meg a forrást.
Izoláltam a szennyeződést, beszéltem az emberekkel.
Számítanak rám.
Miközben itt veszekszünk, az a por odakint terjed.
Akkor te, én, a családom, az apám, mind veszélyben leszünk.
Értem. Vagyis ez az egész rendkívül veszélyes.
Tegnap azt mondtad, hogy biztonságos.
- Tudnom kell, biztonságban leszel-e. - Biztonságban leszek.
Tegnap veszélyben voltam, az elmúlt.
Ne hazudj nekem!
Nem hazudok, kicsim.
Bízom benned.
Gyere ide!
Ölelj meg!
Gyerünk!
Mennem kell.
Tegnap este Roberto Correia kormányzó ellátogatott az épülethez…
- Jó reggelt, apa! - Szia, Márcio!
- Ülj le! Kávézz velem! - Nem. Később eszem.
- Várj! - Köszi. Szia!
…Beny Orenstein a Nemzeti Atomenergia-felügyelettől,
aki azért érkezett, hogy megakadályozza a céziumpor terjedését a lakosság körében.
Emellett dr. Orenstein szerint
a beton képes árnyékolni a cézium sugárzását.
Tudósítónk, Eneida Santini a helyszínen kérdezte dr. Orensteint a részletekről.
Dr. Orenstein, sikerült betonba zárni a veszélyforrást?
A cézium-137-et tartalmazó kapszulát már sikeresen elszigeteltük.
De sajnos ez a kapszula 15 napig kézről kézre járt a városban.
Por alakú cézium-137-tel van dolgunk.
Ez a por több helyre is eljuthatott, és sokkal több embert szennyezhetett be.
Akkor ez egy Csernobilhoz hasonló katasztrófa Goiâniában?
Nem, távolról sem.
Tudniillik Csernobilban egy atomreaktor robbant fel.
Az sokkal pusztítóbb, mint egy sugárterápiás eszközben
található radioaktív izotóp.
Fontos, hogy mindenki, aki kapcsolatba került a cézium-137-tel,
vagy olyan személy közelében volt, aki érintkezett vele,
jelentkezzen a városi stadionban szűrésre és kivizsgálásra.
Köszönöm, uram.
2. NAP
Bocsánat!
Elnézést!
Át kell jutnom.
A CNEN-nel vagyok. Engedjenek!
Engedjenek át! Elnézést! Itt dolgozom.
Mi a franc?
Bocs, öregem!
Itt dolgozom.
- Én segítettem. - Vissza!
- Orensteinnel és a kormányzóval voltam. - Hátrébb!
- Itt dolgozom! - Uram, álljon hátrébb!
A CNEN-től jöttem.
- Nem engednek be! - Kérem, engedjék át az urat!
Velem van, uram.
- Látja? Köszönöm szépen. - Igen.
- Pihent valamennyit? - Semmit sem.
Egész éjjel telefonáltam, hogy összehívjam a csapatot.
Jó reggelt, uraim!
Egy óra múlva átszállítjuk az érintetteket a városi kórházba.
Egy óra múlva?
És fel vannak rájuk készülve?
Mert a helyzet nem akármilyen.
Mindent le kell fóliázni.
A személyzetnek megfelelő védőruházatban kell lennie.
A mosdókat le kell zárni.
És a betegek radioaktív hulladéka nem kerülhet a csatornahálózatba.
Össze kell gyűjteni, és a riói IRD-be szállítani.
Tudják, hány embert szállítanak oda?
Lezárták a hivatalt.
- Tényleg? - Igen.
Valami nem stimmel, most láttam azt a piperkőcöt.
Nem tetszenek azok az alakok.
Én mondom, bezártak minket ide.
Nem látjátok?
Ha nem teszünk valamit, akkor sosem megyünk haza.
- Evenildo… - Szerinted ez vicces?
Hagyd már! Nincs hova hazamennünk, Evenildo.
Lebontották, hogy puccos épületet húzzanak fel.
Miket beszélsz, Raimundo?
Tennünk kell valamit. Azt mondták, betegek vagyunk.
Ha ez igaz, a feleségemmel lennék a kórházban, nem ebben a táborban.
- Ki hoz betegeket ilyen helyre? - Igen, ezt én sem értem.
Kora reggel láttam bemenni egy csapat fehér köpenyest.
Orvosok flangálnak fehér köpenyben. Láttál már ilyet focipályán?
- Ez a baj! - Olyan, mint a…
Senki sem mond semmit.
Csak ott állnak, és bámulnak ránk, mint az állatokra.
A kormányzó!
Tekerje le az ablakot!
Mi a fene ez?
Maga azt mondta a tévében, hogy Goiânia az új Csernobil!
Nem. Azt mondtam, hogy Csernobil atomkatasztrófa volt,
ellenben Goiâniában ez csak radiológiai baleset.
Világos voltam.
Maga szerint értik, mi fán terem a reaktor meg az izotóp?
- Nézze… - A nyilatkozatára a kinti tömeg a válasz.
Kizárólag én beszélek a sajtóval.
Figyeljenek!
Közelebb tudnának jönni, kérem?
Jó reggelt!
- Jó reggelt! - Jó reggelt!
A nevem Beny Davi Orenstein.
Atomfizikus vagyok.
Én is a Nemzeti Atomenergia-felügyelettől jöttem.
Tudom, hogy mind félnek,
de azért vagyunk itt, hogy segítsünk.
Szeretném elmondani, hogy az a por, amivel érintkeztek,
aminek a neve cézium,
radioaktív és rendkívül veszélyes.
Ha abból a porból egy kevés is önökre került,
akár egyetlenegy szabad szemmel nem látható porszem is,
addig árt a szervezetüknek, amíg teljesen meg nem szabadulnak tőle.
Ez az úr itt…
Márcio, kérem, álljon mellém!
Ő is fizikus.
Márciónak hívják.
Beszélni fog magukkal, kérdéseket tesz fel,
hogy kiderüljön, mennyire érintkeztek ezzel a radioaktív porral,
mennyire voltak kitéve neki,
illetve hogy továbbvihették-e máshova, és hasonlók.
Ez az információ
megmentheti az önök
és mások életét is.
Ezért, higgyék el, rettentően fontos,
hogy mindent elmondjanak nekünk.
- Hát ez remek! - Mikor mehetünk haza?
Haza akarunk menni.
Az otthonukat, ahogy önöket is,
szigorú sugármentesítési eljárásnak kell alávetni.
És az meddig fog tartani?
Még nem tudjuk.
Hogyhogy nem tudják?
Azt garantálják, hogy mind visszakapjuk a házunkat,
miután vége ennek a cirkusznak?
Erre kérem!
Igen, ez az.
Feltenné ezt is a falra, oda a másik mellé?
Szia, Beny!
Paula! Örülök, hogy itt vagy.
Tegye csak le azokat ide az asztalra!
Hoztam még Geigert, szcintillométert, tolldozimétert.
Ezeket mind be kell üzemelni.
Esther azt mondta, az IRD és ő is a rendelkezésünkre áll.
Remek! Nagyon köszönöm.
Mi az a fejetlenség odakint?
Paula, ő itt dr. Emerson Souza.
Az egészségügyi államtitkár.
Souza, ő dr. Paula Matos, a Zürichi Egyetemen doktorált.
A riói IRD-nél dolgozik, és a környezeti sugárszennyezés szakértője.
- Üdvözlöm, doktornő! - Tegyék oda!
João, 6. utca.
Carlos, 57.
És Nina, 26. utca.
Huszonnyolcadik.
- És a magáé? - Ott nincs semmi.
Akkor is ellenőriznünk kell.
De én nem vittem haza. Csak kicsit a kezembe dörzsöltem…
Tudom, Darlei, de véletlenül is magával vihette a ruháján, a cipőjén.
Ellenőriznünk kell…
Miért pöckölted rá a csikket?
Hogy hívják?
Csak a nevét szeretném tudni!
Raimundo a neve.
- Raimundo? - Kuss, Darlei!
És hol lakik, Raimundo?
Az utcán él, de néha Evenildónál húzza meg magát.
Érintkezett a céziummal, a világító porral?
Segíteni akar? Fogjon velem kezet!
Mint férfi a férfival.
Ő segített elvinni a dobozkát a Népegészségügyi Hivatalhoz.
Ugye, Raimundo?
Tudtam, hogy baj lesz, amint leszálltunk a buszról.
Buszról? Milyen buszról?
Busszal mentek oda?
Szóba állsz ezzel a suhanccal, Darlei?
Fogd be a szádat!
- Menjünk! - Ez komoly.
Mindenkire veszélyes, amíg a busz forgalomban van.
Raimundo, kérem!
Kormányzó úr, mindenki, aki érintkezett a céziummal,
potenciális hordozó, és széthordhatja a radioaktív szennyezést.
Ha valaki belelép a porba, és úgy mászkál, hordozóvá válik.
Ha a keze szennyezett, és pénzhez ér, már hordozó.
Ha bemegy a kocsmába, megfog egy poharat…
Tessék!
- Elnézést! - Márcio, jöjjön be!
Ő itt dr. Paula Matos, akiről meséltem.
Paula, ő Márcio.
- Ön találta meg a forrást? - Igen.
Neki köszönhetően gyorsan tudtunk intézkedni.
És egy széken hagyta, egész nap a szabad ég alatt.
Paula!
Ő térképezte fel a fő gócpontokat.
Megmutatná nekünk, Márcio?
Hogyne.
Jó, a 18. utcai Népegészségügyi Hivatalon kívül
eddig Carlos házát sikerült azonosítanom az 57. utcában,
ahol felnyitották a forrást.
Evenildo roncstelepét a 22. utcában,
ahol még jobban szétszedték a sugárforrást,
ezért a hely erősen szennyezett.
Azután ő hazavitte a forrást, és tíz napig otthon tárolta.
Itt van João háza a 9. utcában.
Ő Evenildo testvére.
Itt pedig…
Itt van Nina háza, aki az unokatestvérük.
Várjunk csak! Hány gócpont van?
Hat, ha jól tudom.
De ami igazán aggaszt,
hogy Antônia és Raimundo busszal mentek a 26A utcából a hivatalhoz,
és egy zsákban vitték a szivárgó forrást.
Mikor volt ez?
Két napja.
Két napja egy radioaktív porral szennyezett busz járja Goiâniát.
Azonnal le kell állítanunk a tömegközlekedést.
Állítsuk le a tömegközlekedést egy busz miatt?
Ne túlozzunk!
Kormányzó úr, mindenkinek, aki az elmúlt 48 órában a buszon utazott,
céziumpor lehet a testén, a cipőjén,
és bárhol szétszórhatja, házakban, iskolákban…
„Lehet.” Mindezt csak feltételezzük. Semmi sem biztos.
Ráadásul a céziumkapszulát egy zsákban szállították, ugye?
Igen, de rafiazsákban.
Igen.
De ha a por ki is szivárgott a kapszulából,
lehet, hogy a zsákban maradt.
„Lehet.”
Jó, rendben.
Egyetértek.
Természetesen ez is egy lehetőség.
De a jelenlegi helyzetben
nem vállalhatunk ilyenfajta kockázatot.
Azt a buszt ki kell vonni a forgalomból.
- Melyik járattal ment? - Raimundo nem árulja el.
Lényegtelen a járat, ha nem tudjuk, melyik busz.
A járat alapján kivonjuk a forgalomból.
Nem vonunk ki semmit a forgalomból!
Már így is pánikot keltettek a városban.
Képzeljék el, mi lesz, ha nem indulnak járatok,
egy állítólagos radioaktív busz miatt!
És mi lesz, ha kiderül, hogy a busz nem is radioaktív?
Gondoljanak bele, hogy mekkora kárt okoznánk!
És miért? A semmiért.
- Elnézést, uram! Javasolhatok valamit? - Persze.
Este, amikor a buszokkal beállnak a telephelyre,
mindegyik gond nélkül bemérhető.
Ez észszerűbbnek hangzik.
Nem, kormányzó. Hallgasson meg!
Végeztünk.
Szép napot kívánok!
Ennyi?
Csak úgy hagyjuk, hogy az a busz tovább járjon?
Figyeljenek, be kell fejeznünk azoknak a betegeknek a szűrését,
akiket a városi kórházba szállítanak.
Minél előbb.
Ez a Trópusi Betegségek Kórházában fekvőkre is vonatkozik.
- Pontosan. - Odamegyek bemérni őket.
És megkérdezem Antôniát, melyik busszal ment.
Ez remek ötlet, Márcio.
Hagyja itt a feszületet!
Van még valami?
Köszönöm.
A sildes sapkát.
Csak ez van nálam.
Sajnálom. Minden radioaktív hulladék.
Kiürítené a zsebeit?
Ne nyúlj hozzá, Celeste!
A hajcsatot.
Hova?
A gyűrűjét is.
A karikagyűrűm.
Majd anya.
Van valami a zsebeiben?
Pénz.
Nem maradhat önnél.
Később visszaadják?
- A babát. - Kicsim, Brunának itt kell maradnia.
- Nem. - De, szívem.
- Betegek vagyunk. Ő is az lehet. - Az enyém.
De csak játékbaba. Nem fertőződik meg.
Nem hagyom itt.
Szívem, nézz rám!
- Brunának maradnia kell. - Nem.
- Visszakapjuk, ha jobban leszünk. - Nem!
- Celeste! - Velem marad.
- Velem marad! - Celeste, ne kiabálj!
Szervusz, drága!
- Mi a neved? - Celeste.
Celeste. Nagyon szép név.
- És a babádé? - Bruna.
Bruna.
Nem akarod Brunát ezen a csúnya helyen hagyni?
Van itt egy aranyos kis házam. Hagyd itt nekem!
Szép kis ház, szívem.
Kukkants bele!
Kemény.
De szerezhetünk neki matracot.
- És párnát meg takarót… - Persze, lesz benne párna, takaró.
És megetetem. Mi a kedvence?
Szereti a fagyit.
A fagyit? Sok fagyit adok neki, jó?
- Itt hagyhatjuk? - Hagyd itt nekem!
Nagyon szépen köszönöm.
Zárjuk le!
Menj utána, fiam!
Celeste!
Ecetes víz. Öntsék a fejükre!
Segít a sugármentesítésben.
Azt hittem, az ecet tetvekre jó.
De csíp!
Nagyon csípi a sebem.
Köszönöm, Lúcio.
Városi kórház.
Antônia Quadrado!
- Jó napot, Antônia! - Jó napot!
Hogy érzi ma magát?
Hányingerem van. Alig tudok menni.
Maga vitte azt a fémdarabot a Népegészségügyi Hivatalhoz?
Igen, Raimundóval.
Gratulálok! Igazi hős.
Csak azt tettem, amit kellett.
Forduljon meg, kérem!
Mondja csak! Busszal mentek oda?
- Igen. - Emlékszik a járatra?
Amelyik a házam mögött áll meg és az autóbusz-állomás felé megy.
Szerintem a 008-as.
A 009-es is megáll, dona Antônia, és az autóbusz-állomás felé megy.
Nem tudom, hogy a 008-as vagy a 009-es volt-e.
Fontos lenne visszaemlékeznie.
Nem jut eszembe.
Bármi segíthet. A színe, valami jellegzetesség…
Az a busz másokat is veszélyeztethet.
- Evenildo, asszonyom. Hova visznek? - A városi kórházba.
Evenildo, szálljon fel!
Kérem a nevét!
João.
És a tiéd?
Claudinei.
Önöket is a városi kórházba szállítják. Mehetnek.
A neve?
Catarina.
Catarina, a neve nincs a listán.
De a gyerekeimé igen.
Celeste, ugye?
- A lányát kórházba visszük. - Az anyja nélkül nem.
Még csak gyerek.
Megértem, Catarina. Higgye el!
Önnél gyakorlatilag nincs kimutatható szennyeződés.
A közelében sem kéne lennie.
- Nála magas. - Nem kéne a közelében lennem?
- Nincs gyereke, ugye? - Az ön…
- Megőrült? - Mi folyik itt?
Maga szerint érdekel a sugárzás?
- Itt van az apja. - Nem rá van szüksége, hanem rám.
- Ez így… - Ön Celeste apja?
Magához beszélek!
Tegyen valamit!
- Celeste apja? - Igen. Miért nem jöhet a nejem?
Catarinánál nincs kimutatható szennyeződés.
- João ott lesz vele. - Ez nem lehet igaz!
- Hallgass, Darlei! - Catarina!
Kinek az oldalán állsz?
- Catarina! - Mi az, João?
- Nem tehetünk semmit. - Fogadd el!
- Gondoljon az egészségére! - Te jól vagy.
- Nem érdekel. - Tudom.
- A gyerekek az elsők. - Te jól vagy, Catarina.
Szálljanak fel a buszra!
Claudinei, gyere ide!
Fogd a lányod, João! Vedd át!
Fiam!
Segíts apának gondoskodni Celestéről!
- Te miért nem jössz? - Ígérd meg, hogy nem hagyod magukra őket!
- Szükség van rád… - Ígérd meg, Claudinei!
Megígérem.
Emlékszel, mit beszéltünk?
Igen, de veled akarok maradni.
Tudom, drágám. Én is, de a néni nem engedi.
Anya most nem jöhet.
- Ne! - De majd jön utánunk.
Velem kell jönnöd.
- Nem. - Állj fel, drágám!
Nem.
Még hiányolni sem lesz időd.
- Anya nemsokára veled lesz. - Nem.
- Szállj fel a buszra! - Gyere velem!
Ne félj!
Vigyázz rájuk!
- Kérem a nevét! - Darlei.
Darlei, szálljon fel!
Vigyázunk Celestére, oké?
- A neve? - Raimundo.
Mehet, Raimundo.
Nem lesz baja.
Jöjjön!
- A neve? - Feliciano.
Mehet, Feliciano.
KATONAI RENDŐRSÉG
Kérem, álljanak sorba!
Átszállítják önöket a városi kórházba.
Mindenki álljon sorba!
Ez az. Szépen egyesével.
Sorakozzanak! Ez az.
- Nyugi! - Orvost!
- Várjanak! - Várjunk? De szenved!
- Türelem! - Segítsen!
- Segítenie kell. - Doktor úr!
- Már jön az orvos. - Tarts ki!
Mi a baj?
- Segítsen! - El az útból!
A karom!
Kapjon 10 mg morfiumot! Gyorsan!
- Már kapja. - Doktor úr…
Nemsokára jobb lesz.
Mire vár? Adja be neki!
Nem fertőz. Adja be!
- Most! - Nyugodjon meg!
Ez az.
TRÓPUSI BETEGSÉGEK KÓRHÁZA
Gyerünk!
Erre!
Toljuk oda!
- Megvan. - Velünk jön, igaz?
Nem tud ülni.
Várjon! Carlinhos velünk jön.
- Majd mi segítünk. - Igen.
Jöjjön ide! Háromra, jó?
Fogja! Egy, két, há’!
- Vigyázzunk a karjára! - Óvatosan!
Vigyázzon a fejére!
- Tessék. - Be ne üsse a fejét!
Vigyázz a karjára!
Húzzuk hátra! Egyszerre!
- A lába. - A feje.
Óvatosan!
Vigyázz a fejére!
Gyerünk! Ne maradj le!
Tartsd meg a fejét!
Gyere, ülj ide!
- Minden rendben? - Igen.
Menjen a városi kórházba! Hagyja ott a mentőt!
Majd menjen a stadionba szűrővizsgálatra!
- Nem az a kórház sztrájkol? - Induljon!
- Rendben. - Sztrájk van?
Csak ott tudták elkülöníteni a betegeket.
Hogy dolgozzunk ilyen körülmények között?
Mindenből hiány van a kórházban! Nincs fertőtlenítő, nincsenek gyógyszerek!
Arról nem beszélve, hogy 40 órát dolgozunk szünet nélkül!
Hogyan lehet így emberéleteket menteni?
Nekünk is van családunk!
Itt maradunk! Senki sem megy sehova!
Nem riadunk vissza! Addig maradunk, amíg…
Jó napot!
Dr. Selton Luz vagyok, a kórház igazgatója.
Kérem, kövessék ezeket a rendőröket!
Jöjjenek velem!
Sorakozzanak fel!
Kettesével. Maga álljon mellé!
Lassan.
Gyerünk!
Nagy a tömeg odakint.
Maga álljon a hölgy mögé!
Maga pedig mellé.
Istenem, ez Tininha!
Itt van Tininha!
- Hol? - Az ott Tininha!
Gyere, Carlinhos! Megjöttünk.
Carlinhos!
- Nem tud járni. Őt vinni kell. - Mi a baj?
Carlinhos!
- Be kell vinni. - Hozok egy hordágyat.
Nem hagyom magára!
- Carlinhos! - Asszonyom, kérem!
- Valaki gondoskodik róla? - Igen. Most menjen!
És nem hagyjuk abba a sztrájkot!
A feleségem az! Nyissa ki!
- Lassan szálljanak le! - Ott a feleségem! Tininha!
Evenildo!
Szia, drágám!
Evenildo, mit kerestek itt?
- Hogy vagy? - Nincs erőm.
- Te sem vagy jól. - Hólyagos a karom.
Kérem, velem kell jönniük!
- Mondtam, hogy ördögi az az izé. - Fura az egész.
Minek a rendőrség?
- Menjenek! - Hova megyünk?
Kövessék őket!
Senki nem tud semmit. Senki nem válaszol semmire. Őrület.
Erre!
Erre jöjjenek!
Menjenek be!
Gyerünk!
Ez meg mi?
- Mi ez a hely? - Befelé!
- Csak mi vagyunk itt. - Furcsa.
Ez az. Menjenek be!
Ezt az osztályt készítették elő az önök fogadására.
Fura ez a hely.
Ki lát el minket?
- Senki sincs itt. - Haladjanak!
Apa, félek.
Ne félj, kicsim! Itt vagyok.
Mindannyian el fogunk férni?
Itt hagynak minket.
Jézusom!
Apa, mi hol leszünk?
Először kell egy orvos.
Miféle hely ez?
- Meddig tartanak itt? - Menjen be!
Ez be van zárva.
Miért van fólia a padlón?
- Basszus! - Mégis mi ez?
Nézzétek!
Sorsunkra hagynak minket.
Nem emlékszik a járatra, de az autóbusz-állomás felé ment.
A sofőrön cowboykalap volt,
és Aparecidai Miasszonyunk-füzér lógott a tükrön.
- Megvárhatom a buszmegállóban. - Rendben. Menjen oda!
Már itt vagyok.
Jól van, Márcio, de legyen nagyon diszkrét, érti?
Az leszek.
És, Márcio, vigyázzon, nehogy beszennyeződjön!
- Elég volt! - Betelt a pohár!
Elegünk van!
GOIÂNIAI VÁROSI KÓRHÁZ
Mi felelünk mindenki életéért ebben a városban!
Nem műthetünk kesztyű nélkül…
Segítség!
Kérem!
Segítsenek!
A kezelés ellenére sem lettek jobban.
A sugárzás belülről emésztette fel őket.
- Csernobilban? - Moszkvában.
A baleset után Franciaországból mentem oda.
Itt legalább nem tűnik olyan súlyosnak a helyzet.
Úgy tudom, hogy 10-15 ember érintett.
Maga is orvos?
Fizikus.
Azért jöttem, hogy biztonságban legyenek.
William. Nagyon örülök.
- Szintén. Eduardo vagyok. Ő Vitor. - Örvendek.
Csak önöket küldték?
Igen, de mi koordináljuk a városi kórház személyzetét.
Legalábbis ezt mondták.
…a városban. Mi felelünk mindenki életéért!
Joguk van a minőségi betegellátáshoz…
Mi ez az egész?
NÉPEGÉSZSÉGÜGYI HIVATAL
A mentő! Állítsa meg a kocsit!
- Tényleg a mentő az? - Igen.
Bassza meg! Ki hagyta így itt ezt a beteget?
Kell egy hordágy.
- Hordágyat! - Várjon!
Mire?
- A sugárdózist méri. - Oké.
Hordágy kell!
Tessék.
Hozzanak egy hordágyat!
- Kell egy hordágy! - Megőrültél?
Azok akut sugárbetegek.
Hozzon már valaki egy hordágyat!
Borzasztóan ég a kezem. Jó lenne folyó víz alá tenni.
Az a csap rossz.
Mintha láttam volna mosdót.
- Van pár ajtó a folyosón. - Erre?
Lezárták a helyet. A zsaruk nem nyitják ki.
FÉRFIMOSDÓ
Mi?
Zárva van.
NŐI MOSDÓ
Mindkettő zárva van.
Még vizelni sem lehet? Egyik sincs nyitva.
João!
Hallod, João?
Nézd meg, van-e ott mosdó!
- Zárva van. Ott sincs? - Kurva életbe!
- Mindkettő zárva. - Nincs mosdó?
- Zárva vannak. - Hogyhogy?
- Kérdezzük meg a zsarukat! - Bezárták.
Nincs mosdó?
Hé! Hogy használjuk a mosdót, ha zárva van?
- Azt nem tudom. - Mindkettő.
Uram! Hol vécézzünk? Mit csináljunk?
- Nyissa ki! - Nem lehet.
- Mosdóba kell mennem. - Nem lehet.
- Engedjen! - Tartsa vissza!
- Ember vagyok! - Nyugi!
Gyerekek és nők is vannak itt.
- Hol végezzük el a dolgunkat? - Nem mehetnek ki.
Csúsztassa be a kulcsot!
Nem kezelhetnek állatként!
Erősítést kérünk a 3. emeletre!
- Nem vagyunk állatok! - Engedjék ki innen Raimundót!
Nyugodjunk meg!
- Mindenki higgadjon le egy kicsit! - Uram, beszéljünk!
Nyissa ki!
Nyissa már ki! Nyissa ki ezt a szart!
Hívj erősítést!
Nyissa ki, bassza meg!
Kinyitni! Nyissa ki az ajtót!
Ki akarnak jönni.
- Erősítés kell. - Nem nyugszanak.
- Be kell jutnunk! - Nyissa ki!
- Kinyitni! - Nyissa már ki!
Nyissa ki!
Gyertek már ide!
- Segítsetek! - Ide!
Nyissa ki az ajtót!
- Nyissa ki! - Kinyitni!
- Carlos az! - Engedjen ki!
Carlinhos az.
Nyissa már ki!
- Kinyitni! - Nyissa ki! Ez parancs!
- Melyik kórterem? - Balra, a tábla után.
- Félre! - Gyerünk!
Infúzió kell!
- Infúziót! - Keresem.
És lázmérőt!
Tahikardiás.
Keress 18-as branült!
009 - AUTÓBUSZ-ÁLLOMÁS
Jön, vagy sem?
Ez a busz megáll a stadionnál?
Nem, oda a 222-es megy.
Rendben.
- Köszönöm, elnézést! - Nincs mit.
Ki kell vizsgálnunk a láz okát, hogy nincs-e fertőzés.
Stabil. 120/80.
Mindketten menjenek ki!
Nem maradhatnak tovább védőruházat nélkül.
Sugárszennyezett betegeket fognak kezelni.
Van egy határérték,
hogy mennyi sugárzást kaphatnak óránként, naponta, hetente.
Ezek a tollak ennek ellenőrzésére szolgálnak.
Ha túllépik a határt, irány a pihenő!
Első a biztonság. Megértették?
- Megértettük. - Persze.
Köszönöm.
Jó napot!
Kis figyelmet kérnék!
Mindenki itt van?
- Dr. Eduardo Souto vagyok. - Én pedig Vitor Loureiro.
Rio de Janeiróból jöttünk, hogy ellássuk önöket.
Hogy van Carlos?
Carlinhos meg fog halni?
Nem. Ki volt száradva, de most már jól van. Túl az életveszélyen.
Nem maradhatunk itt mosdó nélkül. Képtelenség. Nem látják?
William kollégánk hoz maguknak edényeket.
Széklet- és vizeletmintákat vizsgálunk,
majd az anyagot ártalmatlanítjuk, hogy ne szennyeződjön a szennyvízhálózat.
Ezért zárták be a mosdókat.
Minden veszélyes, ami belőlünk jön?
Tudom, hogy kellemetlen a helyzet, de legyenek türelmesek,
és számítunk az együttműködésükre.
Egy másik nagyon fontos dolog.
Tudnunk kell, ki hogyan érintkezett a por alakú céziummal.
Ha hozzáértek, belélegezték vagy lenyelték a port.
- Nem mondok semmit. - És mit éreztek.
Csak így tudjuk mindannyiukat rendesen ellátni.
Van kérdés?
Jól van.
VÁROSHÁZA
- Jó napot! - Jó napot!
KATONAI RENDŐRSÉG
- Jó napot! - Jó napot!
Be kell fogni az összes kutyát.
Az lesz az, Paula!
Ott szedték szét először a forrást.
- Carlinhos, tedd oda a fogót! - Várj!
Oké. Tartsd!
Fogtuk az ólomdarabot, és az elhagyatott helyről
Carlinhoshoz vittük.
- Nem volt nehéz? - De, dög nehéz volt, doktor úr.
Tömör ólom.
Nagyon macerás meló volt.
Carlinhosszal megszenvedtük, de sikerült szétszednünk.
Majdnem az egészet szétkaptuk.
De a kapszulát sehogy sem sikerült.
Másnap szinte kihánytam a belemet.
Azt hittem, hogy az utcán vett kajától.
- Carlinhos! - Szevasz, Carlinhos!
- Hé, Carlinhos! - Gyere ide!
Várjatok!
- Jövök! - El kell passzolnunk a cuccot.
Gyere már, haver!
- Hoppá! - Megállíthatatlan.
Gyere!
Menjünk!
- Szia! - Sziasztok!
Ez az izé túl nehéz.
- Mizu? - Rajta, haver!
Lőj gólt!
Ezerhétszázötven. Tedd el!
És ezt anyádnak, rendben?
És neked, Lúcio.
- Igyál egy sört! - Köszönöm, uram.
Hol az a mosoly? Most kerestél egy kis pénzt!
- Kösz. - Nincs mit.
- Szevasz! - Szevasztok!
Minden jót!
Vegyél egy új kalapot!
Nem unja még. Folyton ezzel szívat.
Várj!
Mehet.
Lassan.
Tizenhatezer cps.
Sosem láttam még ilyet.
Tíz teljes napig.
Az az izé a nappaliban volt.
Akár egy trófea.
Tíz napig.
De tudja, mi a legrosszabb?
Evenildo sok embernek adott abból a porból.
Bizony.
Utána mindenki egyre rosszabbul lett.
- Hagyd abba! - Mi a rosseb, João?
- Hol a mosolyod? - Ne már, Evenildo!
Nagyon csinos vagy.
Főzök, drágám. Mindjárt vacsora.
Nagyon szép.
Ugyan, Evenildo! Ne bolondozz!
- Ezt nézzétek! - Mi ez?
- Most jön a legjobb. - Ne az asztalon nyisd ki!
- Csak most az egyszer. - Nem.
Felejtsd el! Itt tálalom a vacsorát.
Vidd ki!
Nem nyithatod ki az asztalon.
Talán egy nagyobbal.
Meg is van.
Ezt nézzétek!
Meseszép!
A mindenit!
Gyönyörű!
Tudjátok, mit?
Carlinhos és Lúcio egy repülő csészealjról szedték le,
ami João Leiténél zuhant le.
- Mi? - Egy ufóról?
Igen.
- Mi van? Nem hiszed el? - Nem.
- A tévében is mutatták. - Hazudsz.
Tininha, nem a hírekben láttuk? Hogy is hívták?
- Ne becézgess, és ne hazudj! - Durva!
Vedd le azt a dobozkát az asztalról! Töröld le! Hozom a vacsorát.
- Te jó ég! - Töröld le!
Ne már, szívem! Elrontod a bulit.
Tessék, drágám!
Csináltatok neked ebből egy csillogó gyűrűt, jó? Komolyan.
Lehet ebből gyűrűt csinálni, öcsém?
- Hát… - Ő a szakértő.
Mibe, hogy igent mond?
- Nem lehet. - Mit tudsz te?
- Túl apró. - Mázlid van.
Hé, Artur! Gyere ide!
Rád mosolygott a szerencse. Adok belőle egy kicsit.
- Nézzenek oda! - A papírt!
Most már Artúr király. Meggazdagodott.
- Kösz. - Hűha!
Látod? Tessék.
És még azt mondják, önző vagyok, mi?
Így van, ivócimborám!
Látod? Te is kapsz.
Van itt valami, ami tetszeni fog, édesem.
Tényleg?
A férjem hozta haza.
Nagyon szépnek találtam.
Istenem!
- Azta! - Na mit szólsz?
Nahát!
Gyönyörű vagy.
Ragyogsz, mint egy csillag.
Gyere ide! Ne sunnyogj el!
A bátyám és üzlettársam kapja a legnagyobb részt.
- Celeste örülni fog. - Tessék!
Claudinei is.
Tessék!
Ez Evenildo testvérének otthona.
João háza. A kislány apjáé.
- Hogy hívják a kislányt? - Celeste.
Kérsz salátát, kicsim?
Nem, anya.
Biztos?
Gyere! Kész a vacsora.
Celeste!
Fejezd be az asztalnál!
Köszönöm szépen.
Celeste, hercegnőm.
Nézd, mit hozott neked apu!
Claudinei, gyere, ezt nézd meg, fiam!
Apu lehozta a csillagokat az égről.
Nézd!
Nézd csak, drágám!
De szép!
Lássuk csak!
Azta!
Csoda szép, kicsim.
Tessék, világítsd ki vele az összes kastélyt!
Mindegyiket.
Elkapom a karodat, és rászórom a kezedre.
- Csillagzápor! - Mi ez, João?
Csillagok az égről.
Hát nem gyönyörű? Nézd!
Honnan szerezted?
Gyere, nézd, hogy világít, Claudinei!
- Pénzt adtál érte? - Persze hogy nem.
Evenildótól kaptam.
- Drágám, ne söpörd össze! - Dehogynem!
Épp leült vacsorázni.
Fáradt vagyok. Egész nap robotoltam. Azt hittem, hazajössz és segítesz.
Ha ez érne valamit, a testvéred nem osztogatná.
Nem kell kidobni.
João, adj enni a gyerekeknek!
Vacsora előtt moss kezet, Celeste!
Te is, Claudinei.
Oké, megyek.
- Jesszus! - Segíts már, João!
Apa később hoz még csillagokat.
Észre sem vettem, hogy nem mosott kezet, doktor úr.
Bassza meg!
- Mi a baj? - Celeste céziumot nyelt le. Segíts!
- Azonnal át kell szállítani. - Hova?
Itt nem tudjuk ellátni az embereket. Siessünk!
A cézium valószínűleg a csatornába került.
Arra fut a szennyvízvezeték?
- Jó napot! Hogy van? - Jó napot! Remekül.
Asszonyom, ezekből a házakból a szennyvíz ebbe a patakba folyik?
Halvány fogalmam sincs.
Maguk vitték el Joãót, Catarinát és a gyerekeket?
Letartóztatták őket?
Nem.
Csak betegek.
Maga a család barátja?
Igen.
Kérnek egy kávét?
Nem, köszönjük.
- Jöjjenek be! - Lakik magával még valaki?
Csak a fiam, de ő most dolgozik.
Épp most főztem kávét.
Finom, forró.
- Biztos nem kérnek? - Nem, köszönjük.
- És egy kis vizet? - Köszönjük, azt sem.
Beny!
Mi ez a hang?
Uraim!
Az összes házat evakuálni kell.
Le kell zárni az utcát, az egész környéket.
Így van.
Mindenkit azonnal ki kell küldeni a házakból!
Most!
Gyerünk!
008 - AUTÓBUSZ-ÁLLOMÁS
Hé, az meg mi a fene?
Olyan atombomba, amit a tévében mutattak.
- Egy bomba. - Bomba?
Atombomba.
Nem! Nyugodjanak meg!
- A nevem Márcio. Fizikus vagyok. - A busz radioaktív.
- Álljon meg! - Radioaktív a busz!
Nyugalom!
Hallgassanak meg!
Sugárzást észleltem ezen a buszon.
A stadionba kell mennünk, hogy bemérjék önöket.
Mindannyiukat.
- Sofőr, nyissa ki az ajtót! - Ne! Várjon!
Mindenki álljon sorba!
Kérem, sorakozzanak fel!
Gyerünk, mozgás!
Hölgyem, mennünk kell.
Azonnal indulnunk kell. Gyorsan!
- Vigyázzanak, jön a busz! - Gyerünk!
- Menjenek oda a hölgyhöz! - Igyekezzenek!
Várjanak ott a hölgynél!
- Most már mehetnek. - Mi folyik itt?
Radioaktív port találtunk a szomszédban.
A stadionban bemérik önöket.
Siessenek, emberek!
Gyorsan!
Maguk is szálljanak fel!
Itt van mindenki?
- Jó, gyerünk! - Erre, asszonyom!
Ne! Várjanak!
Nyugodjanak meg!
Nagyon fontos, hogy mindenkit bemérjenek.
A saját érdekükben. Világos?
- Elment az esze! - Nem!
- Nyissa ki az ajtót! - Ne!
- Ne nyissa ki! - Le kell szállnunk!
Ha igazán istenfélő ember, ne nyissa ki az ajtót!
Ha megteszi, az utasok elmennek, és nem kapnak kezelést.
Másokat is veszélyeztetnek.
Az ő életük és a környék lakóinak élete az ön kezében van.
Hadd szálljak le!
- Én maradok! - Haza akarok menni!
- Nyissa ki! - Ez bomba!
- Várjanak! Hallgassuk meg az urat! - Köszönöm szépen.
- Minden rendben lesz. Nyugodjanak meg! - Nem megyek a stadionba!
Nincs mitől félni.
A radioaktív anyag egy lezárt területre korlátozódik.
A lakosság nincs veszélyben.
Gyorsan és határozottan léptünk fel, kézben tartjuk a helyzetet.
Mi ez az egész, kormányzó úr?
Ők a munkatársaink, és kiváló munkát végeznek.
Olyanokat kutatnak fel, akik sugárzásnak lehettek kitéve.
Nincs miért aggódni…
- Állj! - Nyissa ki az ajtót! Gyorsan!
Engedjék be az utasokat! A busz szennyezett.
Be kell mérni őket.
- Nem mehetnek be. - Nem hallotta?
- A busz sugárszennyezett. - Sajnálom.
Uram, engedje be őket!
- Nincs felhatalmazásom. - Azonnal engedjék át!
A CNEN csapatához tartozik?
- Én? Én csak… - Igen. Velünk van.
Akkor radioaktív busz járta Goiâniát?
Nézze…
Igen. De most az a fontos, hogy mindenki,
aki az elmúlt 48 órában a 008-as járattal utazott,
mielőbb jelentkezzen a városi stadionban szűrésre.
Egy sugárszennyezett busz járta a várost.
Láthatják, az utasok épp most szállnak le.
Jöjjenek! Erre, kérem!
HADITENGERÉSZETI KÓRHÁZ RIO DE JANEIRO
Admirális úr, tíz kritikus beteg vár sürgős átszállításra.
Nincs felszerelésünk, és sztrájkol a kórház.
Értem, de sajnos nem tudunk mit tenni.
Hat szabad ágyunk van.
Válassza ki a legsúlyosabbakat, és azonnal szállíttassa át őket!
Az orvosi csapatunk gondoskodik róluk.
Letette.
Csak hat?
Esélytelen.
SZÖVETSÉGI RENDŐRFŐNÖK
Holnapra kérem.
Rendőrfőnök asszony?
Biztos hallotta, hogy elloptak és felnyitottak egy cézium-137 forrást.
A radioaktív por már terjed a városban.
Elloptak egy radioaktív forrást? Hogy lehetséges ez?
Jó kérdés. Pontosan ezt kell kiderítenie.
GOIÁSI SUGÁRTERÁPIÁS INTÉZET
Azt hittem, világos voltam, hogy este a telepen mérje be a buszt.
A busz nagyon sugárszennyezett volt.
Sokkal rosszabb lett volna várni.
Ez még nem minden.
További gócpontokat találtunk.
Még több ház szennyezett.
Tovább kell mérnünk, és evakuálni ezeket a házakat.
Utcákat kell lezárnunk. Sőt, egész környékeket.
Az egyik ház talaja és csatornája szennyezett.
Az esővel és a széllel a por a házak mögötti patakba juthat,
ami tovább ront a helyzeten.
Gyorsan kell lépnünk, ha még nem szennyeződött be.
A feliratot fordította: Juhász Ildikó yeződött be.